Emily Davies

**Sarah Emily Davies** (Carlton Crescent, Southampton, Britania Handia, 1830eko apirilaren 22a &ndash; Hampstead, 1921eko uztailaren 13a) feminista ingelesa, sufragista eta emakumeek unibertsitatean sartzeko zuten eskubidearen lehen defendatzaileetako bat izan zen. Ezaguna da, batez ere, Cambridgeko Unibertsitateko Girton College-ko fundatzaile-kidea eta lehen zuzendaria izan zelako, emakumeei eskolak eman zizkien Ingalaterrako lehen *collegea*.

## Bizitza 
Carlton Crescent-en, Southamptonen, Ingalaterran, jaio zen, klerigo ebanjeliko baten eta irakasle baten alaba, baina gaztaro gehiena Gatesheaden igaro zuen.

Davies medikuntza ikastear egon zen eta "*Female Physicians/ Emakume-medikuak*" artikulua idatzi zuen 1861ean ''English Woman's Journal* argitalpen feministarako, eta "*Medicine as a Profession for Women/ Medikuntza emakumeentzako lanbidea da*" 1862an. Elizabeth Garrett Anderson laguna ere "izugarri animatu" zuen bere ikasketa medikoetan.

1862an, aita hil ondoren, Davies Londresera joan zen bizitzera. *English Woman's Journal* argitaratu zuen, eta Barbara Bodichon, Elizabeth Garrett Anderson eta Millicent Fawcett ahizpa txikia emakumeen eskubideen defendatzaileen lagun egin zen. Davies emakumeen eztabaida-talde baten kide fundatzaile bihurtu zen, *Kensington Society*, Elizabeth Garrett Andersonekin, Barbara Boditonekin, Dorothea Bealerekin eta Frances Buss-ekin batera, eta haiek, denak batera, arrakastarik gabe eskatu zioten Parlamentuari bozkatzeko eskubidea ematea emakumeei.

Davies emakumeak hezkuntzarako zuen eskubidearen aldeko kanpaina egiten hasi zen. *London School* Board-en eta Schools Inquiry Commissiony-n parte hartu zuen, eta funtsezkoa izan zen neskak Secondary School-eko azterketa ofizialetarako onarpena lortzeko.

Ondoren, emakumeak Londres, Oxford eta Cambridgeko unibertsitateetara sartzea proposatu zuen. Orduko unibertsitate guztiak bezala, hauek gizonezkoentzat baino ez ziren.

Sufragioaren mugimenduan ere parte hartu zuen, emakumeak bozkatzeko zuen eskubidean oinarrituta. John Stuart Millek 1866an Britainia Handiko Parlamentura bidalitako emakumeen sufragio-eskaeraren antolakuntzan parte hartu zuen, Paulina Irbyk, Elizabeth Garrett Andersonek eta beste 15.000k sinatua. Urte horretan bertan *The Higher Education of Women* liburua ere idatzi zuen.

1869an, Davies izan zen Britainia Handiko emakumeentzako lehen college-sortzearen buru, Frances Buss, Dorothea Beale eta Barbara Bodichon-en laguntzarekin. Girton College Hitchinen kokatu zen hasieran, Hertfordshiren, eta Charlotte Manning izan zen lehen zuzendaria. College 1873an lekualdatu zen Cambridgeko kanpoaldera.

Garai hartako gizonezkoei eskainitakoen pareko kalitate curriculum baten alde agertu zen Davies.

Daviesek ere sufragioaren alde jarraitu zuen. 1906an Parlamentuko ordezkaritza baten buru izan zen. Pankhursts buru zela, suffragette batzuek erabilitako metodo militante eta bortitzen kontra zegoelako izan  zen ezaguna. Suffragette horiek emakumeen sufragio-mugimenduaren parte ziren.

1910ean, *Thoughts on Some Questions Relating to Women'' argitaratu zuen Daviesek. Hampsteaden hil zen 1921ean.

## Iruditegia 

Fitxategi:
Fitxategi:Frances Balfour, Millicent Fawcett, Emily Davies and others, c.1910. (22981372035).jpg|Frances Balfour, Millicent Fawcett, Emily Davies eta abar, 1910
Fitxategi:Emily Davies Gateshead Blue Plaque.jpg|Emily Davies-en plaka urdina
Fitxategi:EMILY DAVIES 1830-1921 Founder of Girton College Cambridge lived here.jpg|Emily Davies plaka, 1978 Londres
Fitxategi:EMILY DAVIES - 17 Cunningham Place St John's Wood London NW8 8JT.jpg|Emily Davies, Cambridgeko Girton Collegeren sortzailea hementxe bizi izan zen.
Fitxategi:Go North East bus 8317 "Emily Davies" (NK10 GOP), 7 November 2013.jpg|Go North East bus 8317 "Emily Davies" (NK10 GOP), 2011ko azaroaren 7a

## Erreferentziak 
## Ikus, gainera 
* Feminismoaren historia
## Kanpo estekak 
* [//archive.org/search.php?query=%28%28subject%3A%22Davies%2C%20Emily%22%20OR%20subject%3A%22Emily%20Davies%22%20OR%20creator%3A%22Davies%2C%20Emily%22%20OR%20creator%3A%22Emily%20Davies%22%20OR%20title%3A%22Emily%20Davies%22%20OR%20description%3A%22Davies%2C%20Emily%22%20OR%20description%3A%22Emily%20Davies%22%29%20OR%20%28%221830-1921%22%20AND%20Davies%29%29%20AND%20%28-mediatype:software%29 Emily Davies-en] lanak Internet Archive-n